|  |  |
| --- | --- |
| Trosolwg | Mae’r safon hon yn ymdrin â rhyngweithio ag unigolion gan ddefnyddio telathrebu. Mae hyn yn cynnwys sefydlu rhyngweithiadau gydag unigolion gan ddefnyddio telathrebu, cynnal rhyngweithiadau gydag unigolion gan ddefnyddio telathrebu a dod â’r rhain i ben gan ddefnyddio telathrebu. Mae’r pwyslais ar ryngweithiadau cefnogol yn hytrach na darparu gwasanaeth cyngor cyffredinol.  Bydd angen i ddefnyddwyr y safon hon sicrhau bod eu harfer yn adlewyrchu gwybodaeth a pholisïau cyfredol. |

|  |  |
| --- | --- |
| **Meini prawf perfformiad**  Mae'n rhaid i chi allu: | 1. ymateb i unigolion yn brydlon yn unol â pholisïau sefydliadol 2. nodi unrhyw gyfyngiadau ar unigolion ac amgylchiadau’r rhyngweithio 3. darparu gwybodaeth am y gwasanaeth a chadarnhau ei fod yn briodol i’r unigolyn 4. annog unigolion i rannu eu pryderon a chanolbwyntio ar eu gofynion 5. asesu a oes unrhyw risgiau neu beryglon yn wynebu’r unigolyn, a chymryd camau priodol i fynd i’r afael â’r rhain 6. rhoi cyfleoedd addas i’r unigolion gynnal y rhyngweithiad 7. annog unigolion i roi gwybodaeth ychwanegol am eu sefyllfa neu eu gofynion 8. ymateb i ofynion uniongyrchol unigolion ar bob cam yn ystod y rhyngweithiad 9. darparu arwyddion addas i roi sicrwydd i unigolion bod eich diddordeb yn parhau 10. nodi unrhyw arwyddion o gynnydd mewn straen yn ystod rhyngweithiadau a sefydlu arwyddocâd yr arwyddion hyn 11. rhoi gwybodaeth glir ynghylch y gofyniad i ddod â’r rhyngweithiad i ben 12. dod â rhyngweithiadau i ben yn unol â chanllawiau a gweithdrefnau eich sefydliad 13. nodi sefyllfaoedd lle y byddai lles yr unigolyn mewn perygl neu dan anfantais yn sgil dod â’r rhyngweithiad i ben 14. cymryd y camau priodol i ddatrys sefyllfaoedd peryglus 15. sicrhau eich bod wedi cofnodi a gwirio manylion demograffig yr unigolyn pan fo hynny’n angenrheidiol cyn dod â’r alwad i ben/trosglwyddo’r alwad 16. pan fyddwch yn darparu gwasanaeth cyfrinachol, sicrhau bod unigolion, chi eich hun a chydweithwyr yn aros yn ddienw bob amser yn ôl gweithdrefnau’r gwasanaeth 17. cofnodi manylion rhyngweithiadau yn y systemau priodol |

|  |  |
| --- | --- |
| Gwybodaeth a dealltwriaeth  Mae angen i chi wybod a deall: | 1. hawliau unigolion y dewch i gysylltiad â nhw 2. gofynion cyfreithiol a sefydliadol a gofynion polisïau sy’n berthnasol i’r swyddogaethau a gyflawnir 3. pam mae’n bwysig cydymffurfio â gwahanol ofynion 4. sut i gael gwybodaeth am y gofynion 5. gweithdrefnau’r sefydliad o ran gweithredu’n ddienw 6. y systemau ar gyfer cofnodi rhyngweithiadau 7. pam mae’n bwysig defnyddio’r systemau 8. y gweithdrefnau ar gyfer croesawu unigolion 9. sut i ddefnyddio gwahanol fathau o dechnoleg delathrebu 10. sut i annog unigolion i aros mewn cysylltiad 11. beth yw amgylchiadau posibl yr unigolion 12. pa wybodaeth y dylid ei darparu am y gwasanaeth 13. pwy y gall y gwasanaeth ei gynorthwyo 14. sut i annog unigolion heb ryngweithio wyneb yn wyneb 15. pa fath o risgiau neu beryglon y gallai gwahanol unigolion eu hwynebu 16. pa gamau y dylid eu cymryd i fynd i’r afael â gwahanol risgiau neu beryglon 17. pa fath o ryngweithiadau sy’n digwydd 18. pa gyfleoedd a ddylai fod ar gael i unigolion gynnal y rhyngweithiad 19. pa fath o wybodaeth y dylid cael gafael arni 20. pam mae’n bwysig ymateb yn rheolaidd 21. pam mae’n bwysig rhoi cyfleoedd i unigolion siarad heb dorri ar eu traws 22. sut i ddefnyddio gallu unigolion i aros yn ddienw er mwyn eu cynorthwyo i siarad, pan fo hyn yn briodol 23. arwyddion cynnydd mewn straen unigolion 24. arwyddocâd unrhyw arwyddion o straen 25. y math o broblemau a allai ddigwydd 26. pa gamau y gellir eu cymryd i fynd i’r afael â’r problemau 27. pam mae’n bwysig mynd i’r afael â phroblemau 28. pryd y dylid dod â rhyngweithiadau i ben 29. beth yw’r rhesymau dros ddod â rhyngweithiad i ben 30. pa gamau pellach y gellid eu cymryd 31. pwysigrwydd cael manylion demograffig llawn 32. pam mae’n bwysig aros yn ddienw |

**Gwybodaeth Ychwanegol**

|  |  |
| --- | --- |
| Cysylltiadau Allanol | Mae'r safon hon yn gysylltiedig â’r dimensiwn canlynol yn Fframwaith Sgiliau a Gwybodaeth y GIG (Hydref 2004):  Dimensiwn: Craidd 1 Cyfathrebu |

|  |  |
| --- | --- |
| **Datblygwyd gan** | Sgiliau Iechyd |
| **Rhif fersiwn** | 1 |
| Dyddiad y'i cymeradwywyd | Mehefin 2010 |
| Dyddiad adolygu dangosol | Mehefin 2012 |
| Dilysrwydd | Cyfredol |
| Statws | Gwreiddiol |
| Sefydliad gwreiddiol | Sgiliau Iechyd |
| URN gwreiddiol | GEN21 |
| Galwedigaethau perthnasol | Iechyd, Gwasanaethau Cyhoeddus a Gofal; Gweithwyr Iechyd Proffesiynol; Gwasanaethau Gofal Iechyd a Phersonol Cysylltiedig |
| Cyfres | Gofal Iechyd Cyffredinol |
| Geiriau allweddol | Telathrebu, ystafell reoli, cyfathrebiadau, |